EkBass/fiwiki-20250220-pages-articles huggingface dataset:
Amaryllis (täsmennyssivu)

Amaryllis voi tarkoittaa seuraavia: ;kasveja: * Amaryllis, kasvisuku * amaryllis, aitoamaryllis (Amaryllis belladonna), Amaryllis -suvun tunnetuin laji, suurikukkainen sipulikasvi * amaryllis, jouluamaryllis, puhekielessä usein = jaloritarinkukka (Hippeastrum × hortorum) ;muita merkityksiä: * HMS Amaryllis, myöhemmin HMS Allington Castle, Britannian Kuninkaallisen laivaston toisen maailmansodan aikainen korvetti * Amaryllis, Shinedown -yhtyeen albumi vuodelta 2012
Autopankki

Autopankki tarkoittaa niin sanottua drive-in-pankkikonttoria. Autopankissa asiakas sai palvelua poistumatta autosta. Suomen ensimmäinen autopankki oli Kansallis-Osake-Pankin Turkuun avaama konttori. Lisää autopankkeja avattiin Helsinkiin ja Turenkiin. Autopankki oli KOP:n lisäksi ainakin Yhdyspankilla, Helsingin Osakepankilla ja Osuuspankilla. Autopankit eivät kuitenkaan yleistyneet odotetusti. Suomen viimeiset autopankit suljettiin 1980-luvulla. Syynä oli asiakkaiden puute. Autopankit toimivat joko erillisissä kioskeissa tai kiinteästi pankin konttorin yhteydessä. Autopankin rakenteita on vielä jäljellä ainakin Helsingissä Hakaniemen Ympyrätalon edessä. Kun paikalle 1960-luvulla avattiin KOP-autopankki, se oli Suomen suurin autopankki. == Katso myös == * Pankkiauto == Lähteet == Luokka:Pankkitoimi
Mark Lilla

Mark Lilla (s. 1956 Detroit, Yhdysvallat) on yhdysvaltalainen filosofi. Yhdysvaltojen demokraattipuolueen tappiota vuoden 2016 presidentinvaalissa ruotiva Lillan kirjoitus "The End of Identity Liberalism" New York Timesissa ja samaa aihetta käsittelevä kirja Once and Future Liberal (2017) ovat herättäneet Yhdysvalloissa suurta huomiota. Niissä hän kehottaa demokraatteja jättämään vähemmälle vähemmistöjen ongelmat ja keskittymään suuren enemmistön ongelmiin, sillä poliittinen korrektius ei hänen mukaansa tule toteutumaan. ==Teokset (valikoima)== * * * * * * * * == Lähteet == ==Aiheesta muualla== *MarkLilla.com, Lillan yksityinen verkkosivu *New York Review of Books, Lillan kirjoja ja artikkeleita, New York Review of Books *Lillan verkkosivu, Columbian yliopiston sivustolla Luokka:Yhdysvaltalaiset filosofit Luokka:Vuonna 1956 syntyneet Luokka:Elävät henkilöt
Blundellsands & Crosbyn rautatieasema

Blundellsands & Crosbyn rautatieasema on rautatieasema Britanniassa Blundellsandsin alueella Merseysidessa. Se sijaitsee Merseyrailin Northern Linen varrella. Asema avattiin 24. heinäkuuta 1848 nimellä Crosby. Se sai uudeksi nimekseen Crosby and Blundellsands 1. kesäkuuta 1852. Nykyinen nimi otettiin käyttöön kesäkuussa 1878.Butt 1995, s. 38 Asemaa käytti kaudella 2017–2018 noin 1,4 miljoonaa matkustajaa. == Lähteet == * === Viitteet === Luokka:Merseysiden rautatieliikennepaikat
Maksuväline

Maksuväline tarkoittaa välinettä, jota käytetään vaihdannan helpottamiseksi. Maksuvälineitä ovat muun muassa käteisraha, maksukortit ja sekit. Laajemmin käsitettynä maksuvälineisiin kuuluvat myös esimerkiksi tiliraha ja käyttämätön tililuotto. Suomen rikoslaissa maksuvälineellä tarkoitetaan pankki-, maksu- tai luottokorttia, sekkiä tai muuta välinettä taikka tallennetta, jolla voidaan suorittaa maksuja, tilinostoja tai tilisiirtoja. Näiden lisäksi maksuvälineeksi katsotaan myös väline, jonka käyttäminen on välttämätön edellytys mainittujen suoritusten tekemiseksi. Maksuvälineeksi voidaan ymmärtää myös esimerkiksi verkkopankin käyttäjätunnukset tai matkapuhelin. Hyvältä maksuvälineeltä vaaditaan, että se on helposti kuljetettavissa ja myös jaettavissa, jotta sitä voidaan käyttää pienissä maksuissa. Sen pitää olla tasalaatuista, aitoudeltaan helposti tarkistettavissa ja arvoltaan vakaata. == Laillinen maksuväline == Lailliseen maksuvälineeseen (engl. legal tender) liittyy tiettyjä ominaisuuksia kuten se, että lailliseksi maksuvälineeksi julistaminen tapahtuu maksuvälineitä sääntelevässä rahalainsäädännössä. Muilla kuin laillisilla maksuvälineillä maksaminen ei ole laitonta. Euroopan unionin euroalueella eurosetelit ja -kolikot ovat laillisia maksuvälineitä. Muut valuutat eivät ole laillisia maksuvälineitä. Mikään EU-maa ei ole säätänyt lailliseksi muuta maksuvälinettä kuin käteistä. Suomen laissa ei ole laillisen maksuvälineen määritelmää. == Lähteet == *
Prepaid-kortti

Prepaid-kortti eli ladattava maksukortti tarkoittaa maksukorttia, jolle on ladattu etukäteen tietty summa rahaa. Prepaid-kortti voi olla yleiskäyttöinen maksukortti tai sen käyttö voi olla rajattu kuten esimerkiksi kopiokortti tai lounaskortti. Maksukortille ladattua rahaa kutsutaan Suomen laissa sähköiseksi rahaksi. == Yleiskäyttöiset prepaid-kortit (”prepaid-luottokortit”) == Yleiskäyttöisellä prepaid-kortilla voi maksaa tavanomaisen yleisluottokortin tavoin. Luotto-ominaisuutta korteilla ei kuitenkaan ole. Toisinaan näitä kortteja kutsutaan prepaid-luottokorteiksi. Koska luotto-ominaisuus puuttuu, nimitystä prepaid-luottokortti voi pitää harhaanjohtavana. Suomessa tarjolla olevia prepaid-luottokortteja ovat muun muassa Aktia Prepaid Mastercard, Paysafecard sekä FlexCard-prepaid. Ladattua prepaid-korttia voi käyttää sekä kotimaassa että ulkomailla. Kortilla voi myös nostaa käteistä rahaa. Prepaid- kortti on suojattu PIN-koodilla, jonka vain kortin käyttäjä tuntee.http://www.sampolaina.fi/prepaid-luottokortti-suomessa/ Prepaid- korttia voi pitää muuta maksukorttia turvallisempana. Sillä ei voi ostaa enemmän kuin mihin kortilla olevat varat riittävät. Koska korttia ei ole liitetty pankkitiliin, kortin kadotessa tilin tyhjentämisvaaraa ei ole. Haittapuolena prepaid-kortilla on se, että sen käyttö voi tulla muuta maksukorttia kalliimmaksi. === Käyttötarkoituksia === Prepaid-maksukorttia voivat käyttää nekin kuluttajat, joilla ei ole pankkitiliä. Kortti sopii myös henkilöille, jotka eivät saa luottokorttia, joilla on maksuhäiriömerkintöjä tai joilla on vaikeuksia hallita rahankäyttöään. Prepaid-kortit ovat suosittuja Yhdysvalloissa. Siellä varsin suuri joukko ihmisiä on ilman pankkitiliä, mikä selittää korttien suosion.http://www.taloussanomat.fi/rahoitus/2009/10/06/amerikkalainen- vinguttaa-jo-prepaid-luottokorttia/200921403/12 Suomessa prepaid-kortilla maksetaan mm. sosiaalietuuksia Kelasta. Myös turvapaikanhakijoille on jaettu prepaid-kortteja, koska paperittoman turvapaikanhakijan on voi olla mahdoton avata pankkitiliä. == Lähteet == Luokka:Maksukortit
Raastuvankatu (Vaasa)

Raastuvankatu () on yksi Vaasan ydinkeskustan pisimmistä etelä–pohjoissuuntaisista kaduista. Noin puolentoista kilometrin mittainen katu alkaa pohjoisessa Rautatienkadusta ja päättyy Hietalahdenkatuun Vaasan uimahallin edustalle Hietalahdessa. Niiden väliset muut poikkikadut ovat Kirjastonkatu, Hietasaarenkatu, Hovioikeudenpuistikko, Vaasanpuistikko, Rauhankatu, Kasarminkatu, Korsholmanpuistikko ja Tiilitehtaankatu. ==Merkittäviä rakennuksia== *Raastuvankatu 7: Byholmin talo, 1858 *Raastuvankatu 8: kerrostalo, Elma ja Erik Lindroos 1970 *Raastuvankatu 10 / Kirjastonkatu: kerrostalo, Kaj Englund 1966 *Raastuvankatu 11: puutalo 1860 *Raastuvankatu 12–14: kerrostalo, Gösta Bergman 1962 *Raastuvankatu 16 / Hietasaarenkatu 11: Kukkaistalo, Jakob Westerlund 1897, Fredrik Thesleff 1901 *Raastuvankatu 17–19: Rewell Center, Viljo Revell 1960–1964 *Raastuvankatu 20: kerrostalo, Arvo O. Aalto 1960 *Raastuvankatu 21: Wasaborg eli Sjöblomin talo, J. E. Bruun, Carl Schoultz ja Arthur Rudolf Gauffin 1912 *Raastuvankatu 24: Waasan-Osake-Pankki eli Kurtenia, Fredrik Thesleff 1905 *Raastuvankatu 28: Käsityötalo Loftet, puutalo, Carl Axel Setterberg, 1860-luku *Raastuvankatu 30: Carls & Carolinas hem, puutalo, 1861 *Raastuvankatu 30: vesitorni ja poliisilaitos *Raastuvankatu 31: entinen Vaasan kauppakoulu, kauppakorkeakoulu, korkeakoulu ja yliopisto, Waldemar Backmansson ja Fredrik Thesleff 1891, laajennus 1953–1955 *Raastuvankatu 32: puutalo, 1859 *Raastuvankatu 34 / Rauhankatu 11: Ukkokoti, Ingvald Serenius 1934 *Raastuvankatu 36 / Rauhankatu 12: kerrostalo ja Metodistkyrkan, Karl Erik Ivars 1968 *Raastuvankatu 37: kerrostalo, Kaj Englund 1961 *Raastuvankatu 38: kerrostalo, Arvo O. Aalto 1955 *Raastuvankatu 43 / Korsholmanpuistikko 9: Keskuskoulu, Ingvald Serenius 1938 *Raastuvankatu 44: Vasa baptistkyrka, Carl Staaf 1930 *Raastuvankatu 46a ja 46b: Suomen valtion asuinkerrostalot (puolustuslaitos), 1956 ja Aino Kallio-Ericsson 1963 *Raastuvankatu 47 ja 49, kerrostalot, Keijo Petäjä 1959 ja 1963 *Raastuvankatu 59: kerrostalo, Jerker Bjon ==Lähteet== Luokka:Vaasan kadut
Etelä-Korean pörssi

pienoiskuva|Etelä-Korean pörssin Soulin toimitalo. Etelä-Korean pörssi (Korea Exchange, KRX, ) on Busanissa sijaitseva korealaisten arvopapereiden markkinapaikka. Yhtiöllä on toimipiste pääkaupungissa Soulissa. Pörssissä on listattuna 2059 yritystä joulukuussa 2016 SSE:n mukaan. maaliskuussa pörssissä listattujen yritysten osakkeiden yhteiseksi markkina-arvoksi listattiin 1,33 triloonaa Yhdysvaltain dollaria. Tämä vastaa 110 prosenttia Etelä-Korean valtionbudjetin loppusummasta ja samaa luokkaa kuin kaikkien Tukholman pörssissä noteerattujen osakkeiden yhteisarvo. Indeksit: * KOSPI * KOSDAQ * KRX 100 ==Lähteet== == Aiheesta muualla == * Sustainable Stock Exchanges Initiative Luokka:Eteläkorealaiset yritykset Luokka:Arvopaperipörssit
Pankkitili

Pankkitili tarkoittaa pankin ottolainaustiliä. Pankin asiakkaat tallettavat pankkitileille rahaa. Pankkitilien tyyppejä ovat mm. talletustili, sekkitili ja valuuttatili. Tavanomaisia talletustilejä ovat käyttötili eli käyttelytili, säästötili ja karttuva talletustili. Käyttötili sopii päivittäisten raha- asioiden hoitoon. Säästötiliin voi liittyä nostorajoituksia. Määräaikaistiliksi kutsutaan talletustiliä, jolta varoja voi nostaa vasta, kun tili ennalta sovitun ajan kuluttua erääntyy. Rahan laittamista tilille kutsutaan talletukseksi tai panoksi. Rahan ottamista tililtä kutsutaan otoksi tai nostoksi. Noston voi tehdä esimerkiksi nostamalla käteistä pankin konttorissa tai pankkiautomaatilla. Käyttötililtä voi tavallisesti maksaa ostoksia ja laskuja. Ostokset voi maksaa pankkikortilla tai tekemällä tilisiirron verkkopankin kautta. Aiemmin oli tavallista maksaa ostoksia sekkitililtä sekkiä käyttäen. Tilisiirto eli pankkisiirto tarkoittaa rahan siirtämistä pankkitilille. Tilisiirto tehdään yleensä toiselta pankkitililtä, mutta sen voi myös maksaa käteisellä. Pankki pitää tilitapahtumista kirjaa. Tapahtumista annetaan asiakkaalle tiliote tietyin väliajoin. Aiemmin oli tavallista, että tilitapahtumat merkittiin pankkikirjaan (säästökirjaan). Pankki maksaa tilillä oleville varoille korkoa, ellei kyseessä ole nollakorkoinen tili. Korko voi olla kiinteä tai vaihtuva. Suomessa on nykyisin tavallista, että pankkitilin korko on nolla prosenttia tai vähän sen yli. Aiemmin korot olivat korkeampia. Korko kuuluu Suomessa lähdeveron piiriin. == Tiliraha pankin velkaa == Kun asiakas tekee tilille talletuksen, hän lainaa rahat pankille. Pankkitilin saldo on pankin velkaa asiakkaalle. Pankki kirjaa talletuksen omiksi varoikseen ja vastaavan suuruisen velan asiakkaalle. Asiakas ei omista tilillä olevia rahoja vaan saatavan pankilta. Vaikka pankkitileillä oleva raha onkin vain pankkien velkaa asiakkailleen, tiliraha kuitenkin kelpaa yleisesti maksuksi muun muassa tilisiirtona tai pankkikorttimaksuna. Tämä johtuu pankkeja kohtaan tunnetusta vankasta luottamuksesta. Pankin näkökulmasta yleisön pankkitileille tekemät talletukset ovat osa pankin ottolainausta eli rahan hankintaa. Tilitalletusten lisäksi pankit käyttävät ottolainaukseen joukkovelkakirjalainoja. == Talletussuoja ja tilin vanheneminen == Tilille talletettuja varoja koskee tavallisesti talletussuoja. Talletussuoja turvaa asiakkaan saatavat tiettyyn rajaan asti, jos pankki ei pystyisi maksamaan niitä takaisin. Jos pankkitili on ollut pitkään käytämättä, tilinomistaja voi menettää tilille talletetut rahat tai ainakin niiden korot. Suomessa talletus ei nykyisin vanhene, mutta pankki voi lopettaa koronmaksun sen jälkeen, kun tili on ollut kymmenen vuotta käyttämättä. Aiemmin myös talletukset vanhenivat 10 vuodessa. Jos tiliä on käytetty viimeksi vuonna 1980, pääomaa ei välttämättä saa enää takaisin. == Katso myös == * Pankkitilit Suomessa 1970 * Tilinumero == Lähteet == Luokka:Pankkitoimi
Takamagahara (vuori)

Takamagahara on Gunman prefektuurissa Japanissa sijaitseva 1 979 metriä korkea vuori. Historian pahin yhden lentokoneen onnettomuus tapahtui vuorella vuonna 1985. Turmassa kuoli 520 ihmistä. == Lähteet == Luokka:Japanin vuoret Luokka:Gunman prefektuuri
Take the Kids Off Broadway

__NOTOC__ Take the Kids Off Broadway on yhdysvaltalaisen psykedeelisen rockin duon Foxygenin esikoisalbumi. Se julkaistiin alun perin digitaalisessa formaatissa lokakuussa 2011, ja vuonna 2012 levy-yhtiö Jagjaguwar julkaisi albumista vinyylipainoksen. == Kappaleet == # # # # # # # == Arvostelut == * Metacritic: 80/100Metacritic: Reviews for Take the Kids Off Broadway by Foxygen * Pitchfork: 7.9/10 Pitchfork: Foxygen - Take the Kids off Broadway -levyarvio * TheNeedleDrop: 8/10 Youtube: TND - Foxygen - Take the Kids Off Broadway -levyarvio == Lähteet == == Aiheesta muualla == * Take the Kids Off Broadway discogs.com -sivustolla Luokka:Vuoden 2012 esikoisalbumit Luokka:Yhdysvaltalaiset psykedeeliset rockalbumit
Dremel

Dremel on pienikokoisten ja suurinopeuksisten sähkötyökalujen tuotemerkki, jonka omistaa saksalainen Robert Bosch GmbH. Se juontaa juurensa Itävallasta Yhdysvaltoihin muuttaneen Albert J. Dremelin vuonna 1932 Wisconsiniin perustamasta yrityksestä, jonka Bosch osti 1993. Dremelin tunnetuin tuote on akku- tai verkkovirtakäyttöinen ”miniporakone” eli monitoimityökalu monine lisävarusteineen, jotka mahdollistavat keveiden ja ohuiden materiaalien tarkan hionnan, leikkaamisen, jyrsinnän ja kaivertamisen (tilaajille). Muita tuotteita ovat kuumaliimapistoolit, kuviosahat, 3D-tulostimet ja juotoskolvit. ==Lähteet== == Aiheesta muualla == Luokka:Työkalumerkit
Alim Junusov

Alim Junusov (, s. 4. tammikuuta 1985 Jevpatorija, Ukraina) on venäjää edustava karateka. Hän on Kyokushinin Euroopan-mestari ja kaksinkertainen Yhdysvaltain mestari. Junusov on saavuttanut myös MM-hopeaa kevytsarjassa. ==Kilpaura== Junusov saavutti kotimaassaan Venäjän mestaruuskilpailuissa ensin hopeaa 2010 hävittyään loppuottelussa kerran aiemmin Venäjän mestaruuden voittaneelle Stanislav Romancheville.Russian Championships - IKO kyokushinresults.com Viitattu 2.10.2017 Kaksi vuotta myöhemmin Junusov saavutti hopeaa hävittyään jälleen Romancheville tällä kertaa Venäjän cupissa.Russian Cup - IKO kyokushinresults.com Viitattu 2.10.2017 Junusov voitti ensimmäisen Yhdysvaltain mestaruuden tammikuussa 2013, kun hän voitti loppuottelussa maamiehensä Alexander Mikhailovin.US Championships - IKO kyokushinresults.com Viitattu 2.10.2017 Vuotta myöhemmin Junusov saavutti Venäjän mestaruuskilpailuissa pronssia. 2015 Junusov saavutti ensimmäisen Venäjän cupin mestaruuden voitettuaan loppuottelussa Adlan Soltyhanovin. Tammikuussa 2016 Junusov saavutti uransa toisen Yhdysvaltain mestaruuden voitettuaan loppuottelussa Showta Moriyaman. Toukokuussa Junusov saavutti EM- hopeaa hävittyään loppuottelussa Kirill Psarjoville.EC Varna 2016 Results kyokushinkaikan.org 1.6.2016 Viitattu 2.10.2017 Huhtikuussa 2017 Junusov oli mukana MM-kilpailuissa Japanissa. Hän selvitti tiensä kevytsarjan loppuotteluun saakka voitettuaan ensin avauskierroksella Luiggi A. B. Candidon ja toisella kierroksella Yuki Fukuin. Loppuottelussa Junusov kuitenkin hävisi Yūki Yozalle.Results Karate Friendship 2017 france-kyokushin.fr Viitattu 2.10.2017 Toukokuussa Junusov saavutti uransa ensimmäisen Euroopan mestaruuden voitettuaan Ranskassa käydyn turnauksen loppuottelussa Andrei Kotovin. IKO European Championships kyokushinresults.com Viitattu 2.10.2017 Venäjän cupissa sen sijaan hän sijoittui neljänneksi hävittyään pronssiottelun Yevgeniy Glukhoville. Elokuussa hän sijoittui toiseksi ensimmäisessä Shin Ki Tai -turnauksen Venäjällä. Turnauksessa kilpailtiin karaten lisäksi sumossa, kendossa ja yleiskunnossa, joiden kokonaistuloksen perusteella valittiin voittaja.Результаты первого всероссийского турнира «Шин Ги Тай» superkarate.ru 10.8.2017 Viitattu 13.1.2020 Kisojen jälkeen 23. elokuuta 2017 Junusov saavutti 3. danin arvon.Бои Алима Юнусова на 3 дан (видео) superkarate.ru Viitattu 2.10.2017 Junusov voitti Espanjan Openin maaliskuussa 2019. Hän voitti loppuottelussa Albert Reyesin.Spanish Open Karate Championship 2019 results (IKO) kyokushinkarate.news 8.3.2019 Viitattu 8.12.2019 Junusov palkittiin turnauksessa parhaasta ottelutekniikasta onnistuttuaan voittamaan neljästä ottelusta kolme ipponilla.Все бои Алима Юнусова с Чемпионата Испании 2019. Видео superkarate.ru 12.4.2019 Viitattu 8.1.2022 Toukoikuussa Junusov saavutti EM-hopeaa hävittyään loppuottelussa maanmiehelleen Jevgeni Glukhoville. ==Muuta== Junusov syntyi Jevpatorijassa ja suoritti armeijan Ukrainassa, jossa hänen sotilasarvo on luutnantti.Alim Yunusov vk.com Viitattu 2.10.2017 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1985 syntyneet Luokka:Elävät henkilöt
RCA Studio II

RCA Studio II on RCA:n valmistama toisen sukupolven pelikonsoli. Yhtiö ilmoitti konsolista tammikuussa 1977 vain muutamaa kuukautta Fairchild Channel F-konsolin jälkeen. Konsoli oli toinen pelikonsoli, joka tuki ohjelmoitavia pelimoduuleja. Konsolissa oli vain musta-valkoista grafiikkaa ja alhainen 64x32 pikselin resoluutio. Konsolissa ei ollut peliohjaimia, vaan vain laitteessa itsessään oleva numeronäppäimistö ilman mahdollisuutta liittää muita ohjaimia. == Historia == Joseph Weisbecker työskenteli RCA:lle ja suunnitteli omatekoisen tietokoneen nimeltä FRED. FRED johti Cosmac 1801 -sarjaan, joka oli vuonna 1975 julkaistu mikroprosessorijärjestelmä. Vuonna 1976 tämän pohjalta julkaistiin Cosmac 1802. Josephin työ johti Cosmac VIP -rakennussarjaan sekä Studio II -pelikonsoliin. Josephin tytär Joyce työskenteli itsenäisesti sopimuksella pelien kehittäjänä konsolille. Hän oli aiemmin kiinnostunut FRED-koneen ohjelmoinnista logiikkapulmana ja kesällä 1976 hän oli lomalla ennen ensimmäistä lukuvuotta yliopistossa. Joyce ohjelmoi aluksi demopelejä Cosmac VIP -koneelle, josta ei vielä saanut palkkaa. Tämän jälkeen hän työskenteli Studio II:lle tulevien pelien parissa. Laittesta oli tarkoitus tulla välivaiheen malli, jolle tulisi kehittyneempiä seuraajia. Teknisten rajoituksien ja rajoittuneen pelivalikoiman vuoksi laite myi heikosti ja RCA lopetti tuotteen helmikuussa 1978. == Pelit == Laitteelle oli 16 peliä, joista viisi oli sisäänrakennettuja: Addition, Bowling, Doodle, Freeway ja Patterns. == Lähteet == == Aiheesta muualla== * RCA Studio II Video Game Console * Video Game Console Library Luokka:Pelikonsolit Luokka:Vuoden 1977 tekniikka
Dance Panique (kappale)

Dance Panique on Turmion Kätilöiden kappale ja single yhtyeen saman nimiseltä seitsemänneltä studioalbumilta. Se julkaistiin 3. maaliskuuta 2017 levymerkillä Osasto-A Records. Kappaleesta julkaistiin myös musiikkivideo, jolla esiintyvät mm. Sakari Kuosmanen ja Rami Rusinen. == Kappaleet == # == Lähteet == Luokka:Turmion Kätilöiden kappaleet Luokka:Vuoden 2017 kappaleet
Luettelo Yhdysvaltain Whig-puolueen puoluekokouksista

Tämä on luettelo Yhdysvaltain Whig-puolueen puoluekokouksista. Puoluekokous valitsee puolueen presidenttiehdokkaan neljän vuoden välein. Huom. *Puoluekokoukset, joiden ehdokkaat ovat voittaneet myöhemmät presidentinvaalit, on lihavoitu. *1856; Fillmore ja Donelson olivat aiemmin ehdolla the American Partyn ehdokkaana. *1860: Perustuslaillisen liittovaltiopuolueen kokous. Perustuslaillisen liittovaltiopuolueen kokous koostui suurelta osin entisistä Whig-puolueen jäsenistä Vuosi Kokouspaikka Presidenttiehdokas Kotiosavaltio Varapresidenttiehdokas Kotiosavaltio 1839 Harrisburg, William Henry Harrison Ohio John Tyler Virginia 1844 Baltimore Henry Clay Kentucky Theodore Frelinghuysen New Jersey 1848 Philadelphia Zachary Taylor Louisiana Millard Fillmore New York 1852 Baltimore Winfield Scott New Jersey William A. Graham Pohjois-Carolina 1856 Millard Fillmore New York Andrew J. Donelson Tennessee 1860 John Bell Tennessee Edward Everett Massachusetts Whig-puolueen puoluekokoukset
Henry Kjellson

Henry Verner Kjellson (8. elokuuta 1891 – 1. lokakuuta 1962) oli ruotsalainen lentoinsinööri ja lentojohtaja. Hän toimi Ruotsin puolustusvoimissa vuodesta 1917 alkaen ja oli mukana rakentamassa useita lentokoneita. Kjellson toimi lisäksi onnettomuustutkintakomissiossa, jonka puheenjohtajaksi hänet nimitettiin 1927. Hän johti mm. Bäckebopommin tutkintaa: 13.6.1944 saksalaisten V2-raketti oli vahingossa lentänyt Bäckebohon, Smoolantiin. Kjellson harrasti jousiammuntaa. Hänen ideioitaan oli mm. vaihtaa jousien ja nuolien materiaali teräkseksi. Kjellson voitti lajissa maailmanmestaruuden vuonna 1934. Hän toimi lisäksi Ruotsin jousiammuntaliiton puheenjohtajana vuosina 1940–1960. Kjellson uskoi, että pyramidit ja eräät muut muinaiskulttuurien rakennelmat oli rakennettu uponneen Atlantis-kulttuurin teknologialla. Lisäksi hän tutki Raamattua ja päätyi tulokseen, että Mooseksen arkussa oli mahdollisesti radiumia, että Jobin kirjassa kuvattu merihirviö oli ehkä todellisuudessa sukellusvene tai taistelulaiva ja että Mahabharatassa kuvataan lentokoneita, kranaatteja, konekiväärejä ja valojuova-ammuksia. Kjellsonin ajatuksia esiteltiin Suomessa Tekniikan Maailmassa vuonna 1957. == Teokset == * Forntidens teknik (1952) * Hade Moses radium i arken (1955?) * Mellan fantasi och verklighet (1957) * Försvunnen teknik (1961) == Lähteet == Luokka:Vuonna 1891 syntyneet Luokka:Vuonna 1962 kuolleet
Patrixbourne

Patrixbourne on kylä Kentin kreivikunnassa Kaakkois-Englannissa. Se muodostaa viereisen Bekesbournen kylän kanssa Bekesbourne-with-Patrixbournen kunnan (civil parish), jossa on noin 950 asukasta. Kylät erottaa toisistaan tie, joka kulkee pitkin North Downsia Canterburystä Doveriin. == Lähteet == Luokka:Asutut paikat Kentin kreivikunnassa Luokka:Englannin kylät
Setterbergin puisto

Setterbergin puisto on kahteen tasoon rakennettu puisto Vaasan keskustassa. Ylempi osa on tarkoitettu leikkiä varten. Alemmalla tasolla lähempänä merta on suihkulähde ja helleenisten veistosten jäljennöksiä. Veistokset hankittiin vuonna 1929 Vaasan Höyryleipomo Oy:n lahjoittamin varoin. Veistokset ovat "Borghesialainen miekkailija", "Lepäävää Merkurius", "Poika ja hanhi", "Venus miekkoineen" sekä "Apollo". == Katso myös == *Carl Axel Setterberg *Luettelo Vaasan puistoista == Lähteet == Luokka:Vaasan puistot
Kim Byung-jun

Kim Byung-jun (s. 15. elokuuta 1991) on eteläkorealainen aitajuoksija, joka kilpailee 110 metrin aidoissa. Byung-junin ennätys pika-aidoissa on 13,39 s, joka syntyi Bangkokissa 13. kesäkuuta 2017. Vuoden 2014 Aasian kisoissa Byung- jun oli hopealla ajalla 13,43 s. Vuoden 2015 Aasian-mestaruuskilpailuissa hän sijoittui pronssille ajalla 13,75 s. Lontoon MM-kilpailuissa 2017 Byung-jun juoksi alkuerissä 13,81 s, mutta ei päässyt välieriin. Etelä-Korean mestaruuden 110 metrin aidoissa Byung-jun on voittanut vuonna 2012 ajalla 13,79 s, vuonna 2013 ajalla 13,85 s, vuonna 2014 ajalla 13,73 s ja vuonna 2017 ajalla 13,70 s. == Henkilökohtaiset ennätykset == === Ulkoradoilla === Laji Aika Paikka Päivä 110 m aidat 13,39 NR Bangkok 13.6.2017 === Sisäradoilla === Laji Aika Paikka Päivä 60 m aidat 7,86 Flagstaff 8.2.2014 Lähde == Lähteet == == Aiheesta muualla == * * Luokka:Eteläkorealaiset pika-aitajuoksijat Luokka:Vuonna 1991 syntyneet Luokka:Elävät henkilöt
Tuohimutka

Tuohimutka on pienalue Jyväskylän Halssilan kaupunginosan länsipuolella. Asuinalueen rakennuskanta koostuu pääosin 1940- ja 1950-luvuilla rakennetuista jällenrakennuskauden rintamamiestaloista, mutta alueella on myös rivi- ja kerrostaloasutusta. Tuohimutkan vieressä sijaitsee Seppälän alue, josta löytyy runsaasti palveluita. == Kuvia == Tiedosto:Tuohimutka kerrostalo.jpg|1969 rakennettu kerrostalo Vaajakoskentiellä. Tiedosto:Jyväskylä Tuohitie.jpg|Rintamamiestaloja Tuohitiellä. == Lähteet == Luokka:Halssila (suuralue)
Stanley Black & Decker

Stanley Black & Decker Inc. on yhdysvaltalainen pörssiyhtiö, joka syntyi vuonna 2010 työkaluvalmistajien Stanleyn ja Black & Deckerin fuusiossa. Yritys on maailman suurin käsi- ja konetyökalujen valmistaja, ja sen tuotemerkkeihin kuuluvat Stanleyn ja Black & Deckerin lisäksi DeWalt, Porter-Cable, Craftsman, AeroScout, Bostitch, Lenox, Mac Tools, Irwin Industrial Tools, Facom, Lista, CribMaster, Vidmar, Proto ja Powers. ==Pitkään mietitty fuusio== Vuoden 2010 fuusion sanottiin olleen tulosta 27 vuoden neuvotteluista. Fuusiossa Stanley Works osti Black & Deckerin osakevaihdossa. Kaupan arvo oli 3,5 miljardia dollaria. Fuusion laskettiin säästävän kustannuksia 350 miljoonaa dollaria ja vähentävän työvoiman tarvetta kymmenen prosenttia. ==Lähteet== Luokka:Yhdysvaltalaiset pörssiyhtiöt Luokka:Työkaluvalmistajat
Every Open Eye

Every Open Eye on skotlantilaisen synthpop-yhtyeen Chvrchesin toinen studioalbumi, jonka julkaisi Virgin EMI Records 25. syyskuuta 2015.Genius: Every Open Eye == Kappaleet == # # # # # # # # # # # == Arvostelut == * Metacritic: 77/100Metacritic: Every Open Eye -levyarvioiden keskiarvo * Pitchfork: 7.7/10Pitchfork: Every Open Eye -levyarvio * Rolling Stone: Rolling Stone: Every Open Eye -levyarvio * Soundi: == Lähteet == == Aiheesta muualla == * Every Open Eye -albumi Discogs-sivustolla Luokka:Chvrchesin albumit Luokka:Vuoden 2015 albumit
Carinhall

Carinhall oli Hermann Göringin maaseutuasunto ja metsästyslinna. Se rakennettiin suurelle metsästystilalle Berliinin koillispuolelle Schorfheideen Großdöllner Seen ja Wuckerseen väliin Brandenburgin pohjoisosaan. == Historia == Göringin ensimmäisen vaimon, ruotsalaisen Carin Göringin (1888–1931) mukaan nimettyä residenssiä rakennettiin vuodesta 1933 alkaen mittasuhteiltaan valtavaksi, mutta muistuttamaan metsästyslinnaa. Sen pääarkkitehti oli Werner March, joka suunnitteli Berliinin olympiastadionin.() Carin Göringin ruumis siirrettiin vuonna 1934 alkuperäisestä hautapaikasta Ruotsista Carinhallin alueelle. Carinhallissa järjestettiin 10. huhtikuuta 1935 Göringin hääjuhla, kun Göring vihittiin toisen vaimonsa, näyttelijä Emmy Sonnemannin kanssa.} Vuonna 1951 löytyi luuranko, jota pidettiin Carin Göringin luurankona, ja se vietiin Ruotsiin. 1990-luvulla Carinhallista löytyi kuitenkin toinen luuranko, joka DNA-tutkimuksissa on osoitettu Carin Göringin luurangoksi. Se on haudattu Ruotsiin. Carinhalliin päätyi runsaasti saksalaisten eri puolilta miehitettyä Eurooppaa ryöstämiä taideaarteita. === Kohtalo === Göring räjäytytti Carinhallin 28\. huhtikuuta 1945 estääkseen sitä joutumasta lähestyvän puna- armeijan käsiin. Taideaarteet oli siirretty etukäteen Berchtesgadeniin. Carinhallista on nykyisin jäljellä rauniot, muutamia perustuksia ja mahtavat portit. == Perintö == Vuonna 1999 ilmestynyt kirja Görings Reich: Selbstinszenierungen in CarinhallVolker Knopf ja Stefan Martens, Görings Reich: Selbstinszenierungen in Carinhall. Ch. Links Verlag, Berlin 1999. herätti uuden kiinnostuksen Carinhallia kohtaan. Paikalle tuli aarteenetsijöitä, ja paikasta pelättiin tulevan uusi natsien pyhiinvaelluspaikka.Berliners open treasure chest of evil, The Times, 28.9.1999 (Arkistoitu versio) Brandenburgin osavaltionhallinto määräsi Göringin vaimon haudan hävitettäväksi. == Lähteet == == Kirjallisuutta == * Manvell, Roger: Der Reichsmarschall. 1983. ISBN 3-8118-4370-2. * Mosley, Leonard: The Reich Marshal: A Biography of Hermann Goering. 1975. ISBN 3-420-04727-4. * Díaz Domínguez, Carlos: Tres colores en Carinhall. 2011. ISBN 978-84-666-4192-0. * Irving, David: Göring, A Biography. Vapaasti ladattava. == Aiheesta muualla == * A Visit to Hermann Göring’s Carinhall Luokka:Natsiarkkitehtuuri Luokka:Brandenburgin rakennukset ja rakennelmat Luokka:Saksan entiset rakennukset ja rakennelmat
Kinnarp

Kinnarp on taajama Falköpingin kunnassa Ruotsissa noin 11 kilometriä etelään Falköpingistä. Kinnarp kasvoi yhteen Slutarpin kanssa vuonna 1970, ja vuonna 2015 taajamassa oli 962 asukasta. Kinnarp kuuluu Kinnevedin piiriin ja aivan taajaman eteläpuolella sijaitsee Kinnevedin kirkko. Paikkakunnalla toimii huonekaluvalmistaja Kinnarps. ==Lähteet== Luokka:Ruotsin taajamat Luokka:Falköpingin kunta
Sjarhei Štanjuk

Sjarhei Pjatrovitš Štanjuk (, łacinkaksi Siarhiej Piatrovič Štaniuk (engl.), , s. 13. elokuuta 1973 Minsk, Valko-Venäjän SNT, Neuvostoliitto, nykyinen Valko- Venäjä) on valkovenäläinen jalkapalloilija. Hän edustaa Venäjän jalkapallon 2. divisioonassa pelaavaa FK Alania Vladikavkazin joukkuetta ja on pelipaikaltaan puolustaja. == Lähteet == == Aiheesta muualla == * Sjarhei Štanjuk National Football Teams-sivustolla * Luokka:Elävät henkilöt Luokka:Vuonna 1973 syntyneet Luokka:Valkovenäläiset jalkapalloilijat
Joseon-dynastian kuninkaalliset haudat

Joseon-dynastian kuninkaalliset haudat ovat 40 hautakammiota 18 paikassa Etelä-Korean pääkaupungissa Soulissa ja sen ympäristössä. Joseon-dynastia rakennutti ne vuosien 1408 ja 1966 välisenä aikana. Ne on rakennettu luonnonkauniisiin paikkoihin, usein kukkulan ja joenrannan välille. Hautakummut ilmentävät konfutselaista käsitystä esi-isien hautapaikan merkityksestä seuraavien sukupolvien menestykselle. Ne on sijoitettu yli neljän mutta alle 40 kilometrin päähän pääkaupunki Hanyangista. Niitä ei tehty kylien tai kaupunkien välittömään läheisyyteen, etteivät paikalliset asukkaat häiriytyisi haudoilla vierailevista kuninkaallisista. Hautapaikoissa voi olla yksi puolisoiden yhteinen kumpu, tai kaksi tai kolme kumpua vierekkäin tai peräkkäin. Kumpualuetta ympäröi kivimuuri, sitä reunustavat havupuut kolmelta sivulta, ja vartioivat kiviset lammasta ja tiikeriä esittävät patsaat. == Lähteet == == Aiheesta muualla == Luokka:Haudat ja hautamuistomerkit Luokka:Unescon maailmanperintökohteet Etelä-Koreassa Luokka:Soulin rakennukset ja rakennelmat
Taraštša

Taraštša () on kaupunki ja piirikeskus Ukrainan Kiovan alueen Taraštšan piirissä, linnuntietä 99 ja maanteitse 115 kilometriä maan pääkaupungista Kiovasta etelään. Vuonna 2017 kaupungissa arvioitiin asuvan 10 799 ja koko piirissä 27 942 henkeä. Тараща. Католицький костел. 1890-і рр.jpg|Maria Magdalenan mukaan nimetty katolinen kirkko (1890-luvulta). Тараща. Пожежне депо з каланчею.jpg|Taraštšan paloasema. ==Lähteet== ==Aiheesta muualla== * piirin sivusto (tarashcha-rda.gov.ua) Luokka:Bila Tserkvan piiri Luokka:Kiovan alueen kaupungit
Romanssi (kappale)

Romanssi on Nils-Eric Fougstedtin säveltämä ja sovittama ja Reino Palmrothin (Reino Hirvisepän) sanoittama musiikkikappale, jonka he tekivät vuonna 1943 valmistuneeseen suomalaiseen elokuvaan Katariina ja Munkkiniemen kreivi. Elokuvan tarina sijoittuu 1860-luvulle ja kertoo muonamiehen tyttären Katariinan ja nuoren kreivi Mauritz Armborgin rakkaustarinan. Vanha kreivitär, joka ei hyväksy epäsäätyistä suhdetta, yrittää estää nuorenparin avioliiton. Elokuvan miespääosan esittäjä, tuolloin Norjan kansalainen, 20-vuotias Leif Wager laulaa Romanssi-kappaleen elokuvan loppukohtauksessa, jossa kreivi Mauritz Armborg laulaa puistolammen rannalla rakkauslaulua tietämättä, että Katariina on lähellä. Elokuvasta, Leif Wagerista ja Romanssi-rakkauslaulusta tuli sota-ajan Suomessa hyvin suosittuja. Elokuva oli vuoden 1943 katsotuin ja Romanssi-musiikkikappale yksi sotavuosien soitetuimmista kappaleista radiossa, jossa sitä soitettiin Yleisradion elokuvan ääniraidasta valmistamalla pikalevyllä. Romanssi säilyi myös vuosikausia radion Lauantain toivotut levyt -ohjelman vakiokappaleena. Nils-Eric Fougstedtin sävellyksessä musiikki etenee A-osan eli ensimmäisen säkeistön jälkeen kertosäkeeseen. Kertosäkeiden välissä on A-osan mittainen instrumentaalisoolo. Laulu alkaa sanoin: "Sua vain yli kaiken mä rakastan, Sinä taivaani päällä maan, Minä maiset murheeni unohdan, Sinisilmiis kun katsoa saan." Palmrothin kertomuksen mukaan elokuvan ohjaaja Ossi Elstelä soitti hänelle Viipuriin ja pyysi sanoitustyön "huippupikatyönä". Elstelä "rallatteli nuotin aidanseipäinä" ja hän lupasi valmista viidentoista minuutin kuluttua. Sanoituksen hempeys oli tilaajan ohje: "Ossi sanoi nimittäin, että tee niin makea kuin ikinä saat." == Romanssi-musiikkikappaleen myöhempi suosio ja levytykset == Koska kappaleen suosio jatkui, Leif Wager levytti laulun uudelleen Rauno Lehtisen sovittamana vuonna 1971. Kappaleesta on muodostunut ikivihreä Suomen musiikkiperinteessä. Se valittiin Ilta- Sanomien äänestyksessä vuonna 2014 kauneimmaksi suomalaiseksi rakkauslauluksi. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Romanssi” oli yksi 35:stä eniten mainintoja saaneesta. Kappaleen ovat levyttäneet suomalaisista artisteista myös muun muassa Finntrio (1966), Eino Grön (1974), Pepe Willberg (1977), Vesa-Matti Loiri (1994), Tapani Kansa (2000), Jukka Kuoppamäki (2003), Jari Sillanpää (2009) ja Polyteknikkojen Kuoro (2016). Antti Railio (2013) Kappaleesta on myös ranskankielinen versio Romance. Ensimmäisen version on sanoittanut belgialainen Federico Birsotto (Freddy Birset). Birset esittää laulun levyllä Souvenirs de FranceSouvenirs de France. Discogs. vuodelta 2003. Toinen ranskannos ilmestyi Irina Björklundin sanoittamana ja esittämänä vuonna 2014. == Lähteet == Luokka:Vuoden 1943 kappaleet Luokka:Suomalaiset musiikkikappaleet
Suncheon

Suncheon (, hanja 順天) on kaupunki Korean demokraattisen kansantasavallan Etelä-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 297 317 henkilöä. ==Maantiede== Suncheon sijaitsee Kaechonin kaupungista etelään ja pohjoiseen Pyeongseongista. Kaupungin alue on kukkulaista ja sen läpi kulkee Daedongjoen keskijuoksu. Kaupungin keskusta on syvänteessä ja maan korkeus nousee kohti itää ja länttä. Kaupungin koillisosassa kohoavat Chǒngsǒngvuoriin kuuluvat Sakkat (878 m) ja Kama (414 m). Lännessä sijaitsevat puolestaan Sindǒk (388 m), Kuksa (344 m) ja Toun (441 m). Tammikuun keskilämpötila on -6,7 °C ja elokuun 24 °C. Keskimääräinen vuosittainen sadanta on 1 011,8 mm. ==Historia== Vielä ennen Korean sotaa nykyinen Suncheonin alue oli pääasiassa maaseutua. Nykyinen kaupunki on rakennettu vasta suhteellisen hiljattain. Alueella on kalkkikivi ja hiilivarantoja ja niiden hyödyntäminen alkoi kaivoksilla, joita seurasivat tehtaat. Etenkin sementin tuotannosta tuli kaupungin kulmakivi. Hallinnollisesti Suncheonin kaupunki (si) on perustettu vuonna 1983. 1980-luvulla valmistui Suncheonin vinylontehdas, jonka myötä kaupunkiin muutti asukkaita ympäröivältä seudulta. 1980-luvun jälkeen kaupungin kasvu on ollut kuitenkin hidasta. ==Talous== Suncheonin teollisuuden tärkein haara nykyisin on rakennusmateriaalien tuotanto, jonka lisäksi kemikaaliteollisuudella on pitkä historia kaupungissa. Suncheonin sementtikompleksi on Pohjois-Korean suurimpia yrityksiä tuotantokapasiteetissa mitattuna ja se sijaitsee noin 7 kilometriä kaupungin keskustasta itään. Suncheonin vinylonkompleksi yhdistyi mahdollisesti vuoden 2012 jälkeen Suncheonin kemikaalikompleksiksi ja vinylonin tuotanto on lopetettu. Lisäksi kaupungissa on lääke-, elintarvike- ja tekstiiliteollisuutta. Alueella on tärkeitä hiili- ja kalkkikivikaivoksia. Suncheonissa toimivien teollisuuslaitosten on esitetty tuottavan kemiallisia aseita ja alueella on myös uraanikaivoksia. Pohjois-Korea on jalostanut uraania 1960-luvulta lähtien Suncheonin ja Pyongsanin lähistöllä. ==Lähteet== Luokka:Pohjois-Korean kaupungit
Intersil 6100

Intersil 6100 on Intersil-yhtiön kehittämä 12-bittinen mikroprosessori. Suoritin on julkaistu vuonna 1975. Suoritin on valmistettu CMOS-tekniikalla ja toteuttaa Digitalin PDP-8 minitietokoneen käskykannan, mistä johtuen siihen viitataan myös nimellä CMOS-PDP8. Digital julkaisi VT-78:n, joka rakentui prosessorille ja säilytti ohjelmistoyhteensopivuuden. Suoritinta on valmistanut myös Harris Corporation. Harris-yhtiön valmistamiin suorittimiin viitataan nimellä Harris HM-6100. Suorittimessa oli vain kolme rekisteriä: PC, AC ja MQ. Suorittimelle saatava apupiiri 6102 kasvatti muistiavaruuden 4 kilotavusta 32 kilotavuun. == Lähteet == Luokka:Suorittimet
Guseong

Guseong (, hanja 龜城) on kaupunki Korean demokraattisen kansantasavallan Pohjois-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 196 515 henkilöä. Kaupungin lähistöllä sijaitsee Panghyonin lentotukikohta, jolta Pohjois-Korea on ajoittain tehnyt ohjuskokeita. ==Maantiede== Guseong sijaitsee Pohjois-Pyeonganin maakunnan keskiosassa laakson syvänteessä, joka on muodostunut eroosion kuluttaessa graniittia. Kaupungin kautta kulkee Chǒngbangjoki ja sen sivuhaara Tongmun. Kaupungin reunamat muodostuvat kukkulaisesta ja vuoristoisesta maastosta. Alueen korkein vuori on 920 metrin korkeuteen kohoava Chǒngryong Guseongin pohjoispuolella. Lähempänä kaupungin keskustaa maasto on tasaista. Tammikuun keskilämpötila on-7,6 °C ja elokuun 23,6 °C. Guseong on yksi Pohjois-Korean sateisimmista alueista. Keskimääräinen vuosittainen sadanta on 1 290,9 mm. ==Historia== Goryeon kuningas Gwangjong pyrki laajentamaan hallitsemiaan alueita kohti Jalujokea, mikä johti selkkauksiin kitaanien kanssa. Kitaanit järjestivät sotareken Koreaan, mutta he vetäytyivät sotiessaan samaan aikaan suurempaa Song-dynastiaa vastaan. Kitaanit eivät olleet tarpeeksi kiinnostuneita Džurtšenien asuttamista alueista ryhtyäkseen niiden takia pidempään sotaan. Goryeo rakennutti Jalun itäpuolelle kuusi varuskuntaa, joista yksi oli Kuju eli nykyinen Guseong. Osa alkuperäisestä vuonna 994 rakennetusta linnoituksesta on säilynyt näihin päiviin saakka. Kujun muurin neljästä portista suurin, eteläinen portti, on korjattu ja jälleenrakennettu useaan otteeseen. Viimeisimmät korjaustyöt on tehty vuosina 1836 ja 1979, jälkimmäinen portin tuhouduttua Korean sodan aikana. Guseongista tehtiin hallinnollisesti kaupunki vuonna 1967. Pohjois-Korea on tehnyt ohjuskokeita Guseongissa sijaitsevalta Panghyonin lentotukikohdasta käsin. ==Liikenne== Guseongin sijainti keskellä Pohjois-Pyeonganin maakuntaa tekee siitä liikenteen solmukohdan. Rautatie Jongjusta Chongsuun kulkee Guseongin kautta. Kaupungista on myös tie yhteydet naapurikuntiin. ==Talous== Noin 22 % Guseongin pinta-alasta on viljelymaata ja alueella harjoitetaan myös karjankasvatusta. Guseongin kanatila on tunnettu Pohjois-Koreassa. Kaupungissa on pyritty kehittämään myös silkin ja hunajan tuotantoa. Guseongissa on kone- ja tekstiiliteollisuutta. Tunnettuja paikallisen teollisuuden tuotteita ovat esimerkiksi tuulettimet, polkupyörät, koulutarvikkeet ja puutuotteet. Guseongia pidetään myös merkittävänä Pohjois-Korean aseteollisuuden keskuksena, minkä lisäksi alueella sijaitsee uraanikaivoksia. ==Lähteet== Luokka:Pohjois-Korean kaupungit
National Semiconductor

National Semiconductor oli yhdysvaltalainen puolijohteiden valmistaja, joka on perustettu 27. toukokuuta 1959. Sperry Rand haastoi yhtiön oikeuteen pian sen perustamisen jälkeen. Vuonna 1997 National Semiconductor osti Cyrixin. Vuonna 1999 Cyrix myytiin VIA Technologiesille. Yhtiön myynti oli 2,2 miljardia dollaria vuonna 2006 ja sillä oli työntekijää. Vuonna 2011 yhtiöstä tuli virallisesti osa Texas Instrumentsia. == Tuotteet == Yhtiön tuotteita olivat erilaiset komponentit elektroniikkateollisuudelle kuten mikrokontrollerit ja mikroprosessorit. * IMP-16 bit-slice suoritin * SC/MP suoritin * PACE suoritin * NS32000-sarjan suorittimet COP400 oli 4-bittinen NMOS-tekniikalla valmistettu suoritin, joka esiteltiin vuonna 1977. == Lähteet == Luokka:Yhdysvaltalaiset yritykset Luokka:Puolijohdevalmistajat
Hospitalisti

Hospitalisti on erikoislääkäri, joka tulkitsee potilaalle ja omaisille, mitä hoidossa on tapahtunut, mitä parhaillaan on meneillään ja mitä on suunnitteilla. Hänen toimenkuvaansa kuuluu suunnitella potilaan jatkohoitoa ja konsultoida erikoisalojen lääkäreitä. Duodecimin sanastolautakunnassa pohditaan suomenkielistä nimikettä. ==Suomessa== Hospitalistin pilottihanke on meneillään syksyllä 2017 Oulun yliopistollisessa sairaalassa. Yliopiston lääketieteellisen tiedekunnan lisäkoulutusohjelma aloitetaan myöhemmin syksyllä 2017. ==Lähteet== Luokka:Lääketiede Luokka:Terveydenhuollon ammatit
Lego Ninjago Elokuva

Lego Ninjago Elokuva () on 3D-tietokoneanimoitu tanskalais-yhdysvaltalainen toimintakomedia, joka on spin-off vuoden 2014 Lego Elokuvalle ja perustuu Lego Ninjago -tuotesarjasta tuttuihin hahmoihin. Elokuvan tuotti Warner Bros. Animation ja ohjasi Charlie Bean, Paul Fisher ja Bob Logan. Elokuvan ääninäyttelijöinä ovat Dave Franco, Justin Theroux, Fred Armisen, Abbi Jacobson, Olivia Munn, Kumail Nanjiani, Michael Peña, Zach Woods ja Jackie Chan. == Ääninäyttelijät == Alkuperäinen ääninäyttelijä Ohjelmisto | Forssan Elävienkuvien teatteri Rooli Dave Franco Henri Piispanen Lloyd Garmadon / Vihreä Ninja Justin Theroux Kalle Chydenius Lordi Garmadon Fred Armisen Osku Ärilä Cole / Maan Ninja Abbi Jacobson Henni-Liisa Stam Nya / Veden Ninja Olivia Munn Sanna-June Hyde Misako "Koko" Kumail Nanjiani Petrus Kähkönen Jay / Salaman Ninja Michael Peña Joonathan Kettunen Kai / Tulen Ninja Zach Woods Ilkka Villi Zane / Jään Ninja Jackie Chan Santtu Karvonen Mestari Wu, Herra Liu Ali Wong Jenni Sivonen Kenraali Olivia Todd Hansen Arman Alizad Kenraali Omar Doug Nicholas Tero Koponen Kenraali Jollty ? Rauno Ahonen Mies kioskilla == Arvosteluja == Helsingin Sanomat Taika Dahlbom Hufvudstadsbladet Krister Uggeldahl == Lähteet == Luokka:Vuoden 2017 yhdysvaltalaiset elokuvat Luokka:Yhdysvaltalaiset animaatioelokuvat Luokka:Tanskalaiset animaatioelokuvat Luokka:Yhdysvaltalaiset toimintakomediat Luokka:Leluihin pohjautuvat elokuvat Luokka:3D-elokuvat Luokka:Ninjaelokuvat Luokka:Lego Ninjago
Pankkiautomaattikortti

Pankkiautomaattikortti (myös pikapankkikortti) on kortti, jolla voi nostaa rahaa pankkiautomaatista. Kortilla tehdyt nostot veloitetaan pankkitililtä. Toisin kuin maksukorteilla, pankkiautomaattikortilla ei voi maksaa ostoksia. Pankkiautomaattikortti poikkeaa pankkikortista siten, että pankkikortilla voi automaattinostojen lisäksi maksaa ostoksia. Prepaid-kortista se poikkeaa siten, että pankkiautomaattikortille ei ladata etukäteen rahaa, vaan nosto tapahtuu tililtä. == Lähteet == == Aiheesta muualla == * MiniSyp ”Ihmekortti MiniSYP” vanhassa TV-mainoksessa Luokka:Pankkitoimi Luokka:Automaatio
Stambul

Stambul voi tarkoittaa suomalaisessa kielenkäytössä seuraavaa: * Istanbulin kaupungin vanhin osa * savukemerkki, jota valmisti Suomessa Tollander & Klärich ainakin vuoteen 1926 saakka
Salibandyseura Vantage

Salibandyseura Vantage (lyh. SBSV) on vantaalainen keväällä 2017 perustettu salibandyn erikoisseura, johon kuuluu tällä hetkellä naisten edustusjoukkue. Kaudella 2022–2023 naisten edustusjoukkue pelaa I-divisioonassa. ==Lähteet== Luokka:Vantaalaiset urheiluseurat Luokka:Suomalaiset salibandyseurat Luokka:Vuonna 2017 perustetut urheiluseurat
Harkovan piiri

Harkovan piiri (; ) on aluehallinnollinen piiri Ukrainan Harkovan alueella. Piiri rajoittuu idässä Tšuhujivin piiriin, etelässä Krasnohradin piiriin, lännessä Bohoduh’ivin piiriin ja pohjoisessa Venäjään. Piirin hallintokeskuksena toimii Harkovan suurkaupunki (1 421 125 as., 2022). Harkovan piiri kuuluu Ukrainan aluehallinnon toiseen tasoon. Heinäkuun 2020 aluehallinnon uudistuksessa Ukraina supisti Harkovan alueen piirien lukumäärän seitsemään. Tällöin Harkovan piirin pinta-alaa kasvatettiin 3 222,5 neliökilometriin (oli 7/2020 asti 1 364,31 km²). Heinäkuuhun 2020 aluehallinnollisen uudistuksen myötä esimerkiksi miljoonakaupunki Harkova liitettiin osaksi laajentunutta Harkovan piiriä. Harkovan piirin väkiluvuksi arvioitiin 1 729 049 (1.1.2022; oli vain 179 858 as./ 1.1.2017). Heistä kaupunkilaisiksi luokiteltiin prosenttia (1 633 279 as.), eli viiden kaupungin (Derhatši 17 139 as., Harkova 1 421 125 as., Ljubotyn 20 001 as., Merefa 21 202 as. ja Pivdenne 7 394 as.) ja 23 tuolloisen kaupunkityyppisen taajaman väestö. Taajamat olivat: Babaji (6 487 as.), Bezljudivka (9 135 as.), Berezivka (1 559 as.), Birky (521 as.), Budy (5 829 as.), H’oroše (3 984 as.), Kozatša Lopan (4 935 as.), Korotytš (4 953 as.), Kulynytši (2 972 as.), Mala Danylivka (8 085 as.), Mantšenky (665 as.), Nova Vodolaha (10 455 as.), Peresitšne (6 922 as.), Pisotšyn (23 509 as.), Pokotylivka (9 121 as.), Prudjanka (1 749 as.), Rohan (3 262 as.), Slatyne (5 998 as.), Solonytsivka (13 254 as.), Utkivka (1 145 as.), Vasyštševe (5 641 as.), Vysokyi (9 630 as.), Vilšany (6 682 as.). Sittemmin - tammikuussa 2024 - Ukrainan parlamentti poisti kaupunkityyppisen taajaman luokituksen neuvostoaikaiseen terminologiaan kuuluvana. Muutoksessa kaupunkityyppisistä taajamista tuli väkiluvun, taajamarakenteen ja harkinnan mukaan joko kaupunkeja (; tämä edellytti aseman hakemista ja parlamentin päätöstä), taajamia () tai kyliä (). == Katso myös == * Lyptsi * Tsyrkuny == Lähteet == ==Aiheesta muualla== *
Saksan sotarikokset Belgiassa ensimmäisessä maailmansodassa

Saksan keisarikunnan armeija teki ensimmäisessä maailmansodassa Belgian miehityksen yhteydessä siviileihin kohdistuneita sotarikoksia. Englanninkielinen termi Rape of Belgium (”Belgian raiskaus”) luotiin alun perin propagandakäyttöön, mutta myöhempi historiantutkimus on osoittanut termin paikkansapitäväksi. Lontoon sopimus vuodelta 1839 takasi Belgian puolueettomuuden. Saksan Schlieffen-suunnitelmassa sopimusta ei kuitenkaan kunnioitettu, vaan Ranskan armeija pyrittiin saartamaan Belgiaan tehtävän hyökkäyksen avulla. Saksan valtakunnankansleri Theobald von Bethmann Hollweg kutsui Lontoon sopimusta paperinpalaksi (). Saksan hyökätessä Belgiaan ja miehittäessä maan tapettiin noin 6 000 belgialaista ja lähes 18 000 kuoli väestön pakkosiirroissa, vankeudessa ja oikeusistuimien langettamissa kuolemantuomioissa. 25 000 rakennusta tuhottiin vuoden 1914 aikana, ja viidennes Belgian väestöstä (1,5 miljoonaa ihmistä) lähti sotaa pakoon. Leuvenin katolisen yliopiston kirjaston tuhopoltossa paloi 300 000 kirjaa ja käsikirjoitusta. Julmuuksien laajuudesta huolimatta Britannian sotapropagandassa Belgian tapahtumia myös liioiteltiin ja jopa vääristeltiin. Propagandalla pyrittiin lisäämään tavallisten kansalaisten uskoa Saksaa vastaan käytävän sodan oikeutukseen ja houkuttelemaan Yhdysvaltoja liittymään sotaan ympärysvaltojen puolelle. Saksan näkökulmasta siviileihin kohdistuvaa väkivaltaa selitettiin osaksi sillä, että belgialaiset armeijaan kuulumattomat henkilöt (francs-tireurs) tekivät vastarintaa saksalaisille. Carl von Clausewitzin oppien mukaan siviilejä ei tule suojata sodan vaikutuksilta, vaan heidän kauttaan vihollismaan johtoa voi painostaa antautumaan. Sodan jälkeen ympärysvaltojen edustajat harkitsivat Saksan johtajien tuomitsemista oikeudenkäynnissä. Suunnitelmasta luovuttiin, koska sen arveltiin haittaavan rauhan ylläpitämistä jatkossa. Tuolloin hahmoteltuja ajatuksia toteutettiin kuitenkin toisen maailmansodan jälkeen, kun natsi-Saksan johtajia tuomittiin Nürnbergin oikeudenkäynneissä. ==Kuvia== File:Interior of the Famous Library at Louvain destroyed during World War I.jpg|Leuvenin katolisen yliopiston kirjaston rauniot tuhopolton jälkeen elokuussa 1914. File:Remember Belgium.jpg|Yhdysvaltalainen propagandajuliste ensimmäisen maailmansodan ajalta. File:German Culture 1914, Pitt Street - geograph.org.uk - 1315123.jpg|The Valour Of German Culture, 1914. Reliefi edinburghilaisen rakennuksen seinässä. ==Lähteet== Luokka:Belgian historia Luokka:Saksa ensimmäisessä maailmansodassa Luokka:Länsirintama ensimmäisessä maailmansodassa Luokka:Sotarikokset Luokka:Propaganda
Hunsdiecker-reaktio

Hunsdiecker-reaktio on kemiallinen reaktio, jossa karboksyylihappojen hopeasuola reagoi halogeenin kanssa muodostaen organohalogenidin ja hiilidioksidia. Ensimmäisen kerran tämäntyyppisen reaktion raportoi venäläinen kemisti Aleksandr Borodin vuonna 1861, mutta se on nimetty saksalaisten Hans ja Cläre Hunsdieckerin mukaan, jotka esittivät reaktion patentissaan vuodelta 1939. ==Reagenssit ja mekanismi== Hunsdiecker-reaktio tapahtuu hyvin monille karboksyylihapoille ja niiden suoloille. Alun perin on käytetty hopeasuoloja, mutta myös elohopea-, tallium- tai mangaanisuolojen käyttäminen on mahdollista. Halogeeneista parhaiten reagoi bromi ja reaktio onkin käytetyin orgaanisten bromidien valmistukseen. Myös kloori ja jodi reagoivat Hunsdiecker-reaktiolla. Hunsdiecker-reaktion reaktiomekanismin ensimmäisessä vaiheessa hopeakarboksylaatin hopeaioni reagoi halogeenin kanssa muodostaen liukenemattoman hopeahalogenidisuolan. Toisena tuotteena reaktiossa muodostuu niinkutsuttu hypohaliitti. Tämä hypohaliitti on epästabiili ja hajoaa homolyyttisesti, jolloin muodostuu orgaaninen radikaali ja halogeeniradikaali. Tästä orgaanisesta radikaalista eliminoituu hiilidioksidimolekyyli ja muodostuu alkyyli- tai aryyliradikaali. Tämä radikaali reagoi halogeenimolekyylin kanssa muodostaen organohalogeeniyhdisteen. Tuotteena syntyvässä organohalogeenissa on yksi hiiliatomi vähemmän kuin lähtöaineessa. : ==Lähteet== Luokka:Orgaaniset reaktiot